open-index/open-wikipedia-markdown huggingface dataset:
Эмкуль, Вера

**Ве́ра Аро́мке Эмку́ль** (чук. Эмкул; 1919 чылда, Уэлен, Магадан обласьзы, Чукотсктуң автономнуг округу — 1985 чылда, Уэлен) — Чукотканың чурукчу-сииликчизи, сөөктер-биле овур-хевирлер чазаар мастер. Чукотканың бир дугаар сииликчи херээжени. РСФСР-ниң алдарлыг чурукчузу. И. Репин аттыг РСФСР-ның күрүне шаңналының лауреады.

## Намдары
1919 чылда Уэленге далай аңчызы болгаш сиилбирлекчи Аромка аттыг кижиниң өг-бүлезинге төрүттүнген. Аромка дээрге Уэленниң сөөк сиилбирлээр мастерскаяның үндезилекчизи бооп турар. Авазы Киунеут бажың ажылын кылып чораан. Аромка оолдуг болуксаар турган, бодуннуң билир чүүлүн өөредип, дамчыдыксаар турган, арай-ла кыс төрүттүнүп кээрге Эмкуль деп адап алган (чукот дылдан очулдурарга Эмкул дээрге "куруг", "идегел чок" уткалыг боор). Сөөк сиилбирлээрин ачазындан өөренип алган. 1935—1971 чылдарда Уэленниң сөөк сиилбирлээр мастерскаязынга ажылдап турган.

Округ, область болгаш регион деңнелдиг делгелгелеринге киржип турган: «Совет Ыраккы Чөөн чүк» (Владивосток, 1967, 1974; Улан-Удэ, 1969); «Совет Россия» (Москва, 1967, 1970, 1975), «Төрээн чуртту-биле» (Москва, 1972), «Чукотск-эскимосстуң сөөк оюп хээлээри болгаш гравюралаары» (Москва, 1977), база даштыкы чурттарның чоннуң ажылы деп делгелгелеринге киржип турган.

ССРЭ-ниң Чурукчулар эвилелиниң кежигүнү, РСФСР-ның алдарлыг чурукчузу. И.&amp;nbsp;Е.&amp;nbsp;Репин аттыг РСФСР-ның күрүне шаңналының лауреады (1976).

1985 чылда Уэленге чок болган.

## Шаңналдары

* Заслуженный художник РСФСР
* Государственная премия РСФСР имени И. Е. Репина — «за создание высокохудожественных произведений народного искусства из кости» (1976)
* Золотая медаль ВДНХ

## Немелде

## Демдеглелдер

## Литература

* Эмкуль Вера // Северная энциклопедия = [Practical Dictionary of Siberia and North] / сост. Е. Р. Акбальян. — [На рус. и англ. яз.]. — М.: Paulsen : Европейские издания, 2004. — С. 1127. — 5000 экз. — .
* 
* 
* 
* 
* 
*  
Аңгылал:Алфавиттээн кижилер
Аңгылал:Майның 15 төрүттүнген
Аңгылал:Сиилбирлээри
Аңгылал:Сөөк сиилбирлээри
Аңгылал:Сииликчизи
Аңгылал:Чукотка
Аңгылал:Сииликчи херээжен
Вяхирева, Анна Викторовна

**Анна Викторовна Вяхирева** (1995 чылдың март 13-те, Волгоград, Россия) — российжи гандболист, Россия клуву «Ростов-Дон»-нуң оң талакы камгалакчызы спортчу. 2016 чылдың Олимпий оюннарының чемпиону, 2018 чылда Европа чемпионадының мѳңгүн медалының эдилекчизи. 2019 чылда Делегей чемпионадының хүлер медалының эдилекчизи. Ойнап турар дугаары: 13. Россияның хүндүлүг спорт мастери. Россияның гандболизи Полина Кузнецованың хеймер дуңмазы. Спортчу шолазы: «Гандбольный Месси».

## Допчу-намдары.
Гандбол-биле 6 харлыындан тура эдержип чоруур. Уруг бичии турда ѳг-бүлези Тольятиже кѳже берген. Дунмазы биле уругну ачазы Виктор Вяхирев ѳѳредип турган. Ол үеде спортчу Лада» болгаш «Звезда» клубтары дээш ойнап турган. Ачазы уругну солагай кылдыр эде ѳѳреткен, чүге дээрге гандболга солагай ойнакчылар үнелиг. Анна чүдүлгелиг - баптист, ѳг-бүлелиг. 2018 чылда Европа чемпионадынга 8 оюнга 43 мячикти киир октаан, 41 дамчыдылга кылган. Аңаа Россияның командазы ийиги черни алган болгаш Анна эң эки спотчу атка тѳлептиг болган. 2019 чылда Японияга Делегей чемпионадынга Анна дамчыдарынга эң шыыраа болган: 62 - дамчыдылга, «гол» системазынга - 107 очко. Спортчу ынчан 10 оюнну эрттирген. Ынчан Россия командазы үшкү черни алган. Вяхирева бир дугаар Делегей медалын алган болгаш Делегей чыынды командазының кежигүнү болган.
   
## Оюннары
*2011—2014  «Звезда» (Звенигород)
*2014—2016  «Астраханочка» (Астрахань)
*2016—наст.  «Ростов-Дон» (Ростов-на-Дону)
## Чедиишкиннери.
* 2011 чылда Трабзон хоорайга Европаның элээдилер чайгы фестивалынга бирги чер. 
* 2009 чылда 19 харга чедир уругларның Европа чемпионады. — 2 чер. (MVP турнир).
* 2011 чылда 19 харга чедир уруглар аразнга Европаның чемпионадынга - 1 чер.
* 2012 чылда Делегейниң 18 харлыг уруглар аразынга чемпионадынга  — 2 чер (MVP турнира).
* 2013 чылда 19 харга чедир уругларның Европа чемпионады.— 1-е место (MVP турнира).
* Чемпионат России по гандболу среди женщин 2015/2016 чылда Россия чемпионады. - (1-е место, лучшая правая полусредняя сезона (MVP турнира)[10]),2016/2017,2017/2018,2018/2019,2019/2020
* 2015—2016 чылдарда эң эки оң талакы ойнакчы. версия Planet Handball.
* 2019 чылдың эң эки ойнакчызы версия Handball Planet 
* 2016 чылдың Олимпий оюннары  — 1-е место (MVP турнира).
*Россияның кубогунуң эдилекчизи - 2016/2017,2017/2018, 2018/2019
*Россияның Суперкубок эдилекчизи - 2016, 2017, 2018, 2019
*Чемпионнар лигазының мѳңгүн медали - 2018/2019
* 2018 чылда Европа чемпионады — 2 чер место ( турнирниң MVP )
* 2019 чылда Делегей чемпионады. - 3 чер. место (эң эки он талакы ойнакчы.)
## Шаңналдры.
*Найырал ордени (2016 чылдың август 25) —  XXXI Олимпий оюннарынга чедиишкини дээш. 2016 чыл Рио-де-Жанейро (Бразилия),  
## Шѳлүлгелер.
*Профиль на сайте ГК «Ростов-Дон»
*Профиль на сайте клуба «Астраханочка»
Мерит Птах

**Мерит Птах** («Птахтың (бурган ады) ынакшылы») — чижеглей бистиң эрага чедир XXVII&amp;nbsp;чүс чылда чурттап чораан египтян херээжен. Ону кезек эртемденнер делегейде бир дугаар билдингир херээжен эмчи база херээжен эртемден деп санап турар. Ол үеде билдингир турган египтян херээжен-эмчилер ышкаш база колдуу божудар эмчи болуп турган.  Юодунуң ажылында ол эм оьттарны база кезек ритуалдарны ажыглап турган. 

Мерит Птах дугайында бурунгу Египеттиң дээди хамы, ооң оглунга тураскааткан чевегниң иштинде азып каан бижиктен билдингир. Ында бижээни болза, ол «улуг эмчи» турган. Ооң чуруун Саккара пирамидазында көрүп болур.

## Сактыышкын

Делегей чергелиг астрономнуг эвилел ооң ады-биле Венерада кратер адын адаан.

Мерит Птах деп эмчини Фивтиң баштыңы, Аменхотеп IV база атонизмниң талалакчызы Ра-мосениң кадайы ашаа-биле кады ТТ55 деп чевегде чураан Мерит-Птах-биле будап болбас.

Колорадо университединден (University of Colorado Anschutz Medical Campus) американ профессор Якуб Квечинскийниң (Jakub Kwiecinski) шинчилелдериниң аайы-биле, Мерит Птахты «История женщин в медицине, от древних времён до XIX века» (1938) деп номнуң автору эмчи, чогаалчы, феминист Кейт Кэмпбелл Хёрд-Мид чогаадып каан деп турар. Ол номда кезек херээжен улусту база херек кылында чок, чогаадып каан улус деп шүгүмчүлеп турар. Шинчилекчиниң бодалы-биле болза,  Мерит Птах дээрге, бурунгу Египетке чурттап чораан божудар эмчи Песешет-тир деп турар.

*

## Демдеглелдер

## Литература

* 
*
Мернейт

**Мернейт (Меретнейт)** («Ынакшылы боор (Mrj.t) Нейт (Nj.t, аңнаарының бурганы)») — Бурунгу Египеттиң Баштайгы хааннар үезиниң I-ги салгалының кадыны, ону «херээжен улустуң баштайгызы» база «хаанның иези» деп адап турган, баштайгы биске амгы үеде билдингир делегейниң төөгүзунде херээжен улустуң бирээзи (Нейтхотеп, Има-Иб база Хентхабтиң соонда).

Мернейт Джет азы Джерниң өөнүң ишти. Мернейт назы четпээн Дене деп оглунуң орнунга назы-хар чедерге чедир хааннап турган, ынчангаш ону чамдыкта төөгүде бир дугаар чагырып турган хаан дужаалдыг херээжен кижи деп турар. Ынчалза-даа кезек шинчилекчилер Мернейтти Джер деп хаанның уруу деп турар, ынчангаш ол хаан дужаалын ачазындан салгал дамчыштыр алган болгаш бир дугаар херээжен фараон турган. Ону бадыткап турар чүүл дээрге, Абидоста ооң чевээнде фараон кижиге салыр дыка улуг ийи калбак дашта ооң адын бижээни болуп турар. Джоан Флетчерниң бодалы-биле, Мернейт «чүгле мерген чагырыкчы эвес, дыка эки акша санап билир кижи турган деп турар».

Ооң чурт баштап чораанының угайында Абидоста база Саккарда чевеглер херечилеп турар. Саккарда 16 x 42 метр хемчээлдиг Мернейттиң дугайында төөгүп турар бижиктерлиг, фараон кижиниң адын бижиир ужурлуг калбак дашта Мернейттиң адын бижээн чевег бар. Мернейттиң Абидоста чевээнде Умм эль-Кааб хөөрде  I-ги салгалдың өске-даа фараоннарын хөөржүткен черде 20 хире кижи-биле кады Мернейт хөөржүттүнген болуп турар. Ол уеде хаанның чоок кижилери ооң-биле кады хөөржүттүнген турар ужурлуг. н

Мернейттиң хөөрүн  британ археолог Уильям Флиндерсом Питри 1900 чылда тыпкаш, шинчилээн болуп турар. Баштай ооң мурнунда билдинмес турган фараоннуң чевээ тывылган деп бодап турган. Питри боду «Мернейт деп фараоннуң» чевээниң дугайында бижип турган.

## Демдеглелдер

## Дөс

* 
* Quelques Reines Importantes: Merneith
Аңгылал:Алфавиттээн кижилер
Аңгылал:Египет
Аңгылал:Египет фараоннар
Мэнсфилд, Арабелла

**Арабелла Мэнсфилд** (төрүттүнгенде **Белла Аурелия Бабб** (); 23 маяй 1846, Берлингтон (Айова), США төр. — 1 августа 1911 өлг.) — АКШ-та бирги херээжен юрист.  1869 чылда Айова штатка ажылдаар кылдыр чөпшээрелди алган.

## Намдары
Белла Аурелия Бабб Маунт Плезантке (штат Айова) Уэслиан колледжче кирип алган. Ынчан-на фамилиязын Арабеллу кылдыр солудуп алган. Ону дооскаш, өөредилгезин Айовада Уэслиан университетке (*Iowa Wesleyan University*) уламчылаан.

1866 чылда Индианольда Симпсон колледжинге (*Simpson College*) англи дыл болгаш төөгү, база политиктиг эртемнер башкызы кылдыр ажылдай берген.

1868 чылда ол Айовада Уэслиан университеттиң англи дыл болгаш төөгү башкызы профессор Джон Мелвин Мэнсфилд-биле өгленип алган. Өөнүң ээзи Арабеллге эрге-хоойлу шинчилээрин сүмелээн. Ол юриспруденцияны өөренип, юридиктиг практиказын 1869 чылга чедир акызының болчукчулар конторазынга эртип турган.

1869 чылда юриспруденцияга чүгле 21 хар ашкан ак кештиг эр улус ажылдап болур деп, кара кештиг болгаш херээжен улуска хоруглуг деп хоойлу бар-даа турган болза, Арабеллага шылгалдаларны дужаарын чөпшээрээн. Оларын Арабелла Мэнсфилд чедиишкинниг дужаап алган. Мэнсфилд шылгалдаларын дужаап алган болгаш АКШ-та бир дугаар херээжен юрист болганының соонда, Айова штат хоойлуларынче эдилгелерни кииргеш, Америкада бир дугаар херээжен улуска юридиктиг практика чорудуп болур деп чөпшээрелди берген бир дугаар штат апарган.

А. Мэнсфилд присяга хүлээп алгаш, болчукчулар коллегиязынче кирген. Чүгле ынчап болур деп чүүлдү улуска көргузүп кааш, боду чогум юридиктиг практика черле кылбайн чораан. Чүгле башкылап чораан болуп турар, соонда барып Айовада Уэслиан университеттиң башкызы кылдыр, оон Уран чүүл школазының деканы (1893) кылдыр база хөгжүм школазының факультединиң эргелекчизи (1894) кылдыр ажылдаан.

1893&amp;nbsp;чылда ол юрист херээженнерниң Национал лигазының кежигүнү апарган. Херээжен улуска соңгуур эрге бээр кылдыр чедип алыры-биле идепкейлиг шимчээшкиннерни кылып турган. 

1980&amp;nbsp;чылда Арабелла Мэнсфилдтиң ады Айова штаттың Херээжен Алдар Залынче кирген. 2002&amp;nbsp;чылда Айова штаттың тулган херээжен юристтерин шаңнаар Арабелла Мэнсфилд аттыг шаңнал тургустунган.

## Шөлүглер

* Arabelle Mansfield
Аңгылал:Августтуң 1 мөчээн
Аңгылал:Алфавиттээн кижилер
Аңгылал:Майның 23 төрүттүнген
Аңгылал:Юриспруденция
Аңгылал:АКШ-тың херээженнери
Аңгылал:АКШ-тың юристери
Ермольева, Зинаида Виссарионовна

**Зинаида Виссарионовна Ермольева ** (1897 чылдың октябрь 2 (14), хут. Фролов — 1974 чылдың, декабрь 2, Москва) – совет микробиолог болгаш эпидемиолог, Эртемнер академиязының кежигүнү. ССРЭ-ге антибиотиктерни чогааткан кижи. Сталин шанналының бирги чадазының эдилекчизи.

## Допчу-намдары
Ачазы казактарның старшиназы, бай кижи чораан, подъесаул Виссарион Васильевич Ермольев. Ооң кадайы Александра Гавриловна, сөөлзүредир уруу-биле 92 харга чедир чурттаан. Авазы Зинаиданы угбазы-биле Новочеркаскче эккелген. Анаа гимназияже киирип каан. Уруг гимназияны алдын медаль-биле дооскан.

Донск университединче, эмчи салбырынче өөренип кирген. Ийи дугаар курстан эгелеп микробиология өөренип эгелээн. Лекция номчуп турган башкылары: профессорла – В.А.Барыкин, П.Ф.Здродовский. Холера, холера хевирлиг вибрионнар шинчилеп турган Барыкинниң удуртулгазы микробтарның биохимиязын өөренип эгелээн. Университетти 1921 чылда дооскаш, холера шинчилеп ажылдап турган, оон адын эдилээн холера хевирлиг вибронну ажыткан. 1925 чылда микробтарның биохимиязын шинчилээр салбырны удуртуп турган. 1934 чылда ВИЭМ. (эксприменталдыг институт) баштаан. 1939 чылда Афганистанче чоруттурган. Анаа баргаш эм чогааткан: холера, ижин аарыы, тифке удур. Аңаа чогаадыы дээш профессор атты алган. 1942 чылда ССРЭ-ге бир дугаар пенициллинни чогааткан (крустозин ВИЭМ). Чогааткан эмин бүдүреринге улуг ажылды чоруткан. Эми Ада-чурттуң Улуг дайынының үезинде хөй солдаттарның амы-тынын алган. 1942 чылда Сталинградче чоруттурган. Бүзээлеткен Сталинградка чартык чыл болган. Дыка хөй кижиниң амы-тынын холерадан камгалап алган. 1922 чылда Ермольева, ажыдыышкын кылыры-биле, холера вибриону хоюдуп каан чүүлдү ижипкеш, бодун эмнеп шыдапкан. 1945—1947 чылдарда — «Институт биологической профилактики инфекций» деп черниң директору. 1947 чылда анаа «Всесоюзный научно-исследовательский институт антибиотиков» деп эртем черин ажыткан. Аңаа эртемден экспериментилиг терапии салбырын удуртуп турган. 1952 чылдан тура микробиология, чаа антибиотиктер лабораториязының кафедразын ЦИУВ-ке удуртуп турган (амгы «Российская медицинская академия непрерывного профессионального образования»).

500 эртем ажылдарының автору, 6 монографиялыг. Ооң удуртулгазы- биле 180 диссертация камгалаттынган. Декабрь 2-де 1974 чылда чок болган. Москвада Кузьмин хөөрүнде ажааган. (участок № 29).

## Өг-бүлези
*Бирги ашаа — вирусолог Лев Зильбер.  
*Ийиги ашаа  — микробиолог Алексей Александрович Захаров.  
## Шаңналдары
*Сталинская премиязы. (1943)  
*Заслуженный деятель науки РСФСР;
*Два ордена Ленина;
*Орден Трудового Красного Знамени;
*Орден «Знак Почета»;
*Медали СССР.

## Медээ дөстери
*Проект «Медицина»
*Чаурина Р. А. Зинаида Виссарионовна Ермольева (1898—1974) // газета «Биология»
*Виленский Юрий Спасённый любовью // газета «Зеркало недели», № 39 (464) 11—17 октября 2003
*Документальный сериал «Шекспиру и не снилось…», «Госпожа пенициллин»
*Волкова Ольга «Смерть обходит задворки науки» — статья о судьбе Льва Зильбера и Зинаиды Ермольевой.
*Доскин Валерий «Неистовая Ермольева»

## Демдеглелдер

Аңгылал: Эртемден
Троян, Надежда Викторовна

**Наде́жда Ви́кторовна Троя́н** (белор. Надзея Віктараўна Траян; 1921 чылдыӊ октябрь 24, Дрисса — Москва, 2011 чылдыӊ сентябрь 7 — совет разведчик болгаш партизан отрядынныӊ («Буря») медсестразы, Совет Эвилелиннин Маадыры, эртемнер докторунче кордакчы. Медицина хулээлгезиннин улуг лейтенантызы.
 
## Допчу-намдары.
Витебск облазынныӊ Верхнедвинскиге тѳрүттүнген. Ачазы албан-хаакчыт кижи. Ада-чуртун дайынынны үезинде Минск облазынныӊ Смолевичи хоорайга чажыт комсомол организациязынга немец-фашистерге удур ажылды чорудуп турган. 1942 чылда партизан отряддыныӊ разведчиги, харылзаакчызы, медсестразы болуп турган. Кирип турган отядтары: «Сталинская пятёрка» (командир М. Василенко), «Буря» (командир М. Скоромник), бригады «Дяди Коли» (командир — Герой Советского Союза П.Г.Лопатин). Кѳвуруглер чазылдырар, фашистерниү чуък соорткен коштарынче халдаашкыннар, чангыс эвес удаа дайынчы сегиржип алыышкыннарга киришкен. Командиринниӊ даалгазы биле элээн каш разведчиктер болуунгек немец гауляйтер Вильгельма Кубени узуткаан. 
Ол болуушкун дугайында «Часы остановились в полночь» - деп уран-чечен кинода коргускен («Беларусьфильм»), база сериал «Охота на гауляйтера»-да (режиссёр Олег Базилов, 2012) документалдыг кино «Убить гауляйтера» (Россия — Беларусь, 2007). Совет Эвилелинниӊ Маадыры атты Ленин ордени база «Алдын сылдыс» медали биле (№ 1209) Надежда Викторовна Троянга 1943 чылдыӊ октябрь 23-те тывыскан. Дайын соонда 1947 чылда 1 дугаар Москванныӊ эмчи институдун дооскан. ССРЭ-нин Здравоохранение министерствозуннуӊ «НИИ санитарного просвещение» черинниӊ директору кылдыр ажылдаан. 1 дугаар Москваннын институдуннуӊ кезер эмчи кафедразыннын доцентизи. Дайын хоочунарыннын чѳвүлелинниӊ президиумуннуӊ кежигүүнү, Тайбын камгалалы комитеттиӊ чѳвүлелинниӊ кежигүүнү. ССРЭ-нин Кызыл крест болгаш ай ниитилелиннин күүсекчи комитеднниӊ даргазы. Будун делегейнин санитарлыг чырыдылга организациязынныӊ кежигүүнү. Москвага чуртап тургаш чок апарган. Троекуров хѳѳрүнде ажааган.

## Ѳг-бүлези.
Ашаа - шериг корреспондентизи В.И.Коротеев (1911—1964).
Оглу — Алексей — кардиохирург.

## Тураскаалдары
Москванныӊ № 1288 школаны ооӊ ады-биле адаан.
Сеченов аттыг 1 дугаар эмчи университединде 2013 чылдыӊ октябрь 25-те хүндүткел самбыразын аскан.

## Шаӊналдары
*Медаль «Золотая Звезда» Героя Советского Союза № 1209 (29 октября 1943);
*Ленин ордени (29 октябрь. 1943);
*орден Отечественной войны I чаданныӊ;
*Ийи орден Трудового Красного Знамени;
*орден Красной Звезды;
*орден Дружбы народов (7 апрельде, 1994чылда) — Хоочуннарныӊ аныяктарны шын кижизидеринге угланган ажылы дээш.

## Шѳлүлгелер.
* Троян Надежда Викторовна Сайт «Герои страны».

Аңгылал:Совет Эвилелиниң Маадырлары
Муваххит, Бедиа

**Бедиа Муваххит** (төрүттүнүп келгенде ады Эмине Бедиа Шекип) (16 январь 1897 — 20 январь 1994) — турк актриса. Мусульман херээжен актрисалар аразында бир дугаар деп санаттынып турар. 

## Намдары
1897 чылдын январь 16-да прокурор Шекип-бей база ооң өөнүң ишти Рефики-ханымның өг-бүлезинге  Кадыкёй деп Стамбулдуң бир районунга төрүттүнген. Эгеки эртемин Бююкада деп ортулукта Ыдык Антуан аттыг школага чедип алган. Школа соонда Стамбулда Нотр-Дам-де-Сион деп француз лицейже кирип алган. Турк болгаш француз дылдардан өске Бедиа грек дылды база эки билир турган.

1914 чылда күрүнениң телефон компаниязынче телефонист кылдыр ажылдап кирип алган. 1921 чылдан Эренкөй деп уруглар школазынче француз дыл башкызы кылдыр ажылдай берген. База ол-ла үеде актёр Ахмет Рефет Муваххитке дужа берген. Бедиа оон автограф ап турда найыралдажып алганнар. 1923 чылда олар өгленип алганнар. 1922 чылда Бедия биле Ахметтиң өг-бүлезинде Шуайип Сина Арбел (1922—1991) деп оглу төрүттүнген. 1923 чылда Бедиа Эренкөйден үнгеш, актриса кылдыр ажылдап эгелээн. 1927 чылда ооң өөнүң ээзи чок болган.

1933 чылда Бедиа Фридрих Статцер-биле (1906—1974, азы өске ады Ферди Статцер) өгленип алган. ийи дугаар өг-бүле тутканы 18 чыл болган, 1951 чылда олар чарлы бергеннер. Чарылган соонда Бедиа баштайгы ашааның фамилиязын алган.

Бедиа Муваххит 1994 чылдың январь 20-де Стамбул университединиң чанында эмчиге чок болган   Ашиян деп хөөрде хөөржүттүнген.

## Карьеразы
Бир дугаар 1917 чылда «Pençe» деп кинога киришкен.

1923 чылда Ахмет Муваххит-биле өгленген соонда оларның эжи режиссёр Мухсин Эртугрул Бедианы бодунуң «Огненная рубашка» деп кинозунга киржир кылдыр чалаан. База ол ышкаш Бедиа театрга база ойнап турган. Ниитизи-биле ол 50 хире чыл ойнап келген. 1975 чылда Бедиа актер карьеразын дооскан.

## Кинолары

* *Огненная рубашка* (1923)
* *İstanbul Sokaklarında* (1931)
* *Karım Beni Aldatırsa* (1933)
* *Beklenen Şarkı* (1953)
* *Paydos* (1954)
* *Yaşlı Gözler* (1955)
* *Son Beste* (1955)
* *Gülmeyen Yüzler* (1955)
* *Çapkınlar* (1961)
* *Gönül Ferman Dinlemez* (1962)
* *Bir Gecelik Gelin* (1962)
* *Belalı Torun* (1962)
* *Barut Fıçısı* (1963)
* *Genç Kızlar* (1963)
* *İstanbul Kaldırımları* (1964)
* *Kaynana Zırıltısı* (1964)
* *Manyaklar Köşkü* (1964)
* *Gençlik Rüzgarı* (1964)
* *Halk Çocuğu* (1964)
* *Anasının Kuzusu* (1964)
* *Gel Barışalım* (1964)
* *Sarı Kızla Kopuk Ahmet* (1964)
* *Hizmetçi Dediğin Böyle Olur* (1964)
* *Hep O Şarkı* (1965)
* *Sevinç Gözyaşları* (1965)
* *Bozuk Düzen* (1966)
* *Aşkın Gözyaşları* (1966)
* *Çalıkuşu* (1966)
* *Sokak Kızı* (1966)
* *O Kadın* (1966)
* *Sevgilim Artist Olunca* (1966)
* *Şoförün Kızı* (1966)
* *Evlat Uğruna* (1967)
* *Sen Benimsin* (1967)
* *Zehirli Hayat* (1967)
* *Dünyanın En Güzel Kadını* (1968)
* *Katip* (1968)
* *Ateşli Çingene* (1969)
* *Esmerin Tadı Sarışının Adı* (1969)
* *Lekeli Melek* (1969)
* *Son Mektup* (1969)
* *Tatlı Sevgilim* (1969)
* *Yumurcak* (1970)



## Демдеглелдер

Аңгылал:Январьның 20 мөчээн
Аңгылал:Январьның 16 төрүттүнген
Моррис, Эстер Хобарт

**Эстер Хобарт Маккуиг Слэк Моррис** (; 8 август 1814, АКШ — 2 апрель 1902, АКШ) — американ хөй-ниитичи. Американың каттышкан штаттарында бир дугаар херээжен шииткекчи (судья).

## Намдары
Эстер Моррис Спенсерге төрүттүнген (округ Тийога, штат Нью-Йорк). Ол дыка эрте ада-ие чок, өскүс арткан. 1841 чылда инженер Артемус Слэк-биле өгленип алган. Үш чыл болганда Слэк чок болурга, ол Перуже (Иллинойс) көже бергеш, коммерсант Джон Моррис-биле өгленип алган.

1869 чылда Морристер Саут-Пасс-Сити деп Вайомингте хоорайже көже бергеннер. 1869 чылдың декабрь 10-да Вайомингтиң девискээринге херээжен улус соңгуп болур деп хоойлу үнген.  Аңаа улуг салдарлыг болган кижи дээрге Эстер Моррис деп чугаа бар. Саут-Пасс-Ситиге девискээр төлээзин парламентче соңгулда болуп турар үеде, Моррис шай ижер кылдыр ийи кандидатты - бирээзи, демократ, салун ээзи  Уильяма Брайтты база ооң удурланыкчызын чалап алгаш, кайызындан-даа депутат апаар болза, хоойлу дүрүм хүлээр чыышка херээжен улус соңгуп болур деп хоойлу үндүрерин аазаттырып алган. Брайт удуп алгаш, сөзүн туткан. Өске чугаа-биле Брайттар болгаш Морристер чеже-даа чоок эжишкилер турган болза, шай ижер кылдыр чалаан дугайында чугаа меге деп турар.

1870 февраль 14-те Моррис Саут-Пасс-Ситиге тайбың шииткекчизи  кылдыр соңгуткан. Ынчалдыр ол Американың каттышкан штаттарында бир дугаар херээжен шииткекчи (судья) апарган. Ооң мурнунда шииткекчи Стиллмен аңаа чорудулгада турар херектерниң даңзызын дамчыдарындан ойталаан, ынчан Моррис ону тудуп шиидер кылдыр чарлык кылган. Шииткекчи кылдыр Моррис 8 ай ишит ажылдаан, ооң соонда ол  1871 чылда өөнүң ээзибиле чарылгаш, Ларамиже көжүп чорупкан. Ооң соонда ол херээжен улустуң эргелери дээш тулчуп чораан. Эстер Моррис Шайеннге чок болган.

1960 чылда Капитолияга Морристиң тураскаалын тургускан.

## Демдеглелдер

## Шөлүглер

* Esther Hobart McQuigg Slack Morris. Encyclopaedia Britannica
Аңгылал:Апрельдиң 2 мөчээн
Аңгылал:Августтуң 8 төрүттүнген
Кремлёва, Любовь Михайловна

**Любовь Михайловна Кремлёва** (1961 чылдыӊ декабрь 21, Одинцо́во) — совет, российжи чиик атлетика спортчузу - ортумак, узун хемчээлге маннаар спортчу. 1990—2001 чылдарда СНГ, Россия дээш маргылдааларга киржип турган. Дуглаглыг стадионга Делегейниӊ хүлер медалинниӊ эдилекчизи, дуглаглыг стадионга Европаннын ийиги черинниӊ эдилекчизи, Россиянныӊ экиденге рекордсмени, Москва облазынныӊ спортчузу. Чиик атлетикага Делегей чергелиг спорт мастери.  
## Допчу-намдары
Любовь Кремлёва 1961 чылдыӊ декабрь 21-де Москва облазынныӊ Одинцовога тѳрүттүнген. Бир дугаарында 1986 чылдын сезонунда кѳступ келген. Ол ынчан Киевке ССРЭ-ниӊ чиик атлетика чемпионадынга, 1500 метрге хүлер медальды чаалап алган. 1988 чылдыӊ чемпионадынга база ушку черге болган. 1989 чылда Горькийге ССРЭ-ниӊ чемпионадынга 1500 биле 3000 метрге мѳнгүн биле хүлерни алган. 1990 чылда Челябинскиге, кышкы чемпионатка 3000 метрге чемпионнап каан. Ол дээш Сплитке Европа чемпионадынга киришкеш, дѳрт дугаар черни алган. 1991 чылда ССРЭ-нин Волгоградка дуглаглыг черге чемпионадынга 3000 метрге тиилээш, 1500 метрге үшкү черни алган. Оон соонда Севильге, делегей чемпионадынга, Европа кубогунга Франкфуртка үшкү болган. 
1992 чылда СНГ чыынды командазынга Европаннын мѳнгүн медалин Генуега, Туринге чаалап алган - Гран-при ИААФ. 
1993 чылда Россия чемпионадынга 1500 метрге үшкү болган. Оон соонда Штутгартка делегей чемпионадынга 800 метрге ийиги болган. Европа кубогунга, Римге- ийиги, а Гран-при ИААФ, Лондонга тиилеп каан.
1994 чылда 1500 метрге Бирмингемге Европа кубогунга тиилеп каан. Хельксингиге Европа чемпионадынга база Санкт-Петербургка «Игры доброй волиге" дѳртку болган.
1995 чылда Барселонага делегей чемпионадынга үшкү болган. 1998 чылдыӊ сезонунда Кремлёва 5000 метрге хүлер медальды чаалап алган - "Игры доброй воли" Юниондейлге. 1999 чылда Москвага Россиянныӊ кышкы чемпионадынга 3000 метрге ийиги черни алган.  2000 чылда Волгоградка Россияннын кышкы чемпионадынга 3000 метрге тиилеп каан. 2001 чылда Иокогамага командада эштери биле экиденге Россия рекордун тургускан. 2002—2007 чылдарда АКШ-тын шоссе маргылдааларынга чедиишкинниг киржип турган. 
## Ажылы.
Сѳѳлзүредир Одинцовоннун «Атлант» клувунга тренерлеп турган.
Хугоннаи, Вильма

Графиня **Вильма Йозефа Лаура Илька Хугонаи Сент-Дьёрдь** (венг. Hugonai Szentgyörgyi Vilma Jozefa Laura Ilka, өске билдингир ады  **Вильма Хугоннаи** (венг. Hugonnai Vilma); сентябрь 30 1847 ч., Надь-Тетень — март 25 1922 ч., Будапешт) — бир дугаар венгер эмчи херээжен.

## Намдары

Кальмана Хугоннаи фон Сент-Дьёрдь графтың болгаш  Риза Панчей графиняның беш дугаар опеязы. XIX векте кыс уруглар ортуку школа барбайн турган, ынчангаш  Вильма бажынга өөренип турган. 18&nbsp;харлыг тургаш Дьёрдя Силашши деп чер ээлекчизи-биле өгленип алган, олар үш оолдуг турганнар. 

1872 чылда Силашши өөң ишти Цюрих университединиң эмчи факультединге өөренип болур деп чөшпээрел бижик берген, ынчалза-даа өөредилгезиниң өртээн болгаш чурттаар акшазын боду харыылаар ужурлуг деп чугаалашканар. 1879 чылда Хугоннаи доозарының квалификациялыг экзаменерин чедиишкинниг дужаап алгаш, дээди эртем черин доозуп алган, ол соонда университет чанында кезер эмнелгезинче ажылдай берген. 1880 чылда Венгрияже чанып келген, ынчалза-даа эмчи ажылы кылыр эргени ап чадап каан. Март айда 1881 чылда Венгрия университединче өөренип кирерде херек экзаменерин шуптузун дужаап алган, арай ла 1882 чылда шажын болгаш эртем министри, Венгрия иштинге ооң диплому шынзылгалыг болзун дээн, дилээн чөшпээревээн. Экзаменерин дужаап алгаш, божудукчу эмчи кылдыр ажылдап турган. Өөң ээзи-биле чарлы бергеш өг-бүлезин чааскаан азыраар ужурга таварышкан.

1887 чылда ийи дугаар өгленип алган, профессор Винс (Винце) Варта-биле (венг.) (1844—1914), ол болза 1899—1909 чылдарда Венгрияның король аттыг эртем ниитилелиниң президентизи турган. Олар бир уруглур. Өөң ээзиниң дилээ аайы-биле эмчи ажылын соскадып каапкан, ынчалза-даа дипломун хоойлу ёзугаар ажыглап болур деп эргези дээш улаштыр демизежип турган. 1895 чылда Венгрия университетеринге херээжен чон өөренип болур эргелиг апарган, а майда 1897 чылда Хугоннаи албан ёзузу-биле эмчи кылдыр ажылдаарын чөшперээн, 1913 чылга дээр шупту херээжен улус эр коллегаларының хайгааралынга ажылдап турганнар. Ынчалдыр Венрияның бир дугаар херээжен эмчизи апарган, а 1900 чылда Шаролта Штайнбергер Венгрияның бир дугаар диплом алган херээжен эчизи апарган.

Августа 1914 чылда Хугоннаи хову эмчизиниң эртемин доозуп алгаш, Техниктиг университет чанында Дайын эмнелгезиниң кол эмзизи апарган. Тураскаалдыг дайын медальды шаңнаткан, база Красный крест мурнунга ачы-хавыяазын ёзугаар II класстыг шаңналда алган. Марта 25 1922 чылда чок болган, Будапеште Керепеши деп хөөрде хөөржуткен. 

## Демделгелер

## Литература

* Erzsébet Kertész: Vilma doktorasszony. Az első magyar orvosnő életregénye. Budapest 1965, 1998.
* Iván Völgyes, Nancy Völgyes: The liberated female. Life, work, and sex in socialist Hungary. Westview Press 1977. S. 9.
Аңгылал:Алфавиттээн кижилер
Аңгылал:Сентябрьның 30 төрүттүнген
Аңгылал:Эмчи
Аңгылал:Херээжен эмчи
Аңгылал:Бир дугаар диплом
Аңгылал:Венрия
Аңгылал:Будапешт
Каниськина, Ольга Николаевна

**Ольга Николаевна Каниськина** (1985 чылдыӊ январь 19, Напольная суур, Тавла, Мордов АССР) — российжи чиик атлетика спортчузу. 2008 чылдын Олимпий оюннарынныӊ чемпиону. 2007 чылдыӊ Делегей чемпиону, Россияннын ийи дакпыр чемпиону. 20 км кылаштаарынга киржип турган. 2016 чылда март 4-те Спортчу арбитражтыг суд (CAS) Каниськинаннын 2009 чылдын август 15-тен - 2012 чылдын октябрь 15-ке чедир чедиишкиннерин ап каапкан. Допинг ажыглааны дээш.  
## Допчу-намдары
Амгы Саранск хоорайнын округу, Напольная Тавла суурга тѳрүттүнген.  Нациязы - эрзя. 8 харлыг тургаш Оля авазы чок арткан. Уруг Саранскиниӊ №35 школага ооренип турган. 7 класска спортчу кылаштаашкын биле эдержип эгелээн. Л.Ф. Русяйкинанныӊ удуртулгазы биле Саранск хоорайнын ДЮСШ-1 ге кичээлдер болуп турган. Хѳй санныг район, область маргылдааларынга киржип тургаш, 18 харлыында Россиянныӊ спорт мастери атты чаалап алган. 2005 чылда аныяктар аразынга Европа чемпионадынга (Эрфурт) мѳнгүн медальды чаалап алган. А 2006 чылда улуг улус аразынга Европаннын мѳнгүн медалин Гетеборгка чаалап алган. 2007 чылда Ольга Осакага Делегей чемпионадынга бирги черни чаалап алган. Ола чылда Гран-при ИААФ тын түннел оюннун тиилеп алган. (Саранск). Европа кубогуннуӊ Лемингтонга мѳнгүн медалиннин эдилекчизи. 2008 чылда Пекинге Олимпий оюннарынныӊ тиилекчизи болган. 2009 чылда Берлинге Делегей чемпионадынга база тиилээн. Оон соонда чылдарда алган чедиишкинерин спортуӊ тѳѳгүзүнден уругнун допинг чурум урээшкиннери дээш ап каапкан: «24 марта 2016 года Спортивный арбитражный суд в Лозанне принял решение аннулировать все результаты Каниськиной с 15 августа 2009 года по 15 октября 2012 года.» Амгы уеде Саранскиде чуртап турар. Дооскан чери: «Мордовский государственный университет им. Н.П.Огарёва», сан салбыры. Ашак чок, уруглары чок. Спортчу карьеразын дооскан.
## Шанналдары.
*Орден Дружбы (2 август, 2009 чыл) —  Пекинге XXIX олимпий оюннарынга чедиишкини дээш. 
*Медаль ордена «За заслуги перед Отечеством» I чаданнын (13 август 2012 чыл)—  Лондонга XXX Олимпий оюннарынга чедиишкин дээш.
*Заслуженный мастер спорта России
* Орден Славы (Мордовия) III степени
*Почётный гражданин Республики Мордовия —  2009 чыл
## Шѳлүлгелер
*Профайл на сайте RusAthletics.ru
*Биография на сайте «Путеводитель по Мордовии и Саранску»
*http://www.mordovia-sport.ru/verh/kaniskina.php (недоступная ссылка)
*http://www.kommersant.ru/doc.aspx?DocsID=1014242
*http://www.gazeta.ru/news/sport/2009/08/29/n_1398190.shtml
*http://olgakaniskina.narod.ru неОфициальный сайт Ольги Каниськиной
Брулетова, Любовь Александровна

**Любовь Александровна Брулетова** (1973 чылдын сентябрь 17, Иваново) — российжи самбист, дзюдоист, Россияннын, Европаннын дзюдога чемпиону болгаш призёру. Сиднейге 2000 чылда Олимпий оюннарыннын монгун медальдын эдилекчизи. Россияннын Хундулуг спорт мастери.  
## Допчу-намдары
Чеди харлыг турда ада-иези баштай гминастикага эккелген.
Чоорту уруг гимнастикадан чоруур шиитпирни хулээп алган, чуге дизе хѳӊну чок болган. 1986 чылда Люба Брулетова мастерже кордакчы хемчээлин кууседип алган. Ынчалза-даа 14 харлап турда, ада-иези ѳске районче кѳшкен соонда, хенертен дзюдо секциязын сонуургай берген. Тренер Сергей Дёмин уругну чаалап ап шыдапкан болгаш, ооӊ куш талазы-биле эки белеткелин эскерип, улуг бѳлүкче шилчиткен.  Ола чылын барыксааны чайгы лагерьже командазы-биле чорупкан. Лагерь соонда тренери уругну Астраханьче, Россовет «Динамо» бирги чери дээш маргылдааже чорудупкан. Бир дугаар маргылдаазынга уруг 5 дугаар черни алган.
Ийи ай болганда Горький облазынга турнир. Оон спортчу чыыш. Дараазында чылын уруг Россовет «Динамо»-га ушку черни алган. Оон турнир «Центрального совета «Динамо» – база призёр. Ооӊ соонда Россия чергелиг маргылдаалар, уруг спорт мастери хемчээлди күүседипкен.  Школа дооскаш Любовь Брулетова Омскиннин куруне университединниӊ күш-культура талазынче кирген. Хуреш болгаш самбо салбыры. 1992 чылда Люба Россия чемпиону. Кемдээшкин соонда кезек часпар, а 1998 чылда хүлер медальды Россия чемпионадынга алган. Оон Европага - үшкү чер. Оон соонда Олимпий оюннарынга белеткел эгелээн. Белеткеп турган  тренери Константин Философенко. Сиднейге япон уруга алзыпкан - ийиги черни алган.  Дараазында Европа алдыны, оон туннел чок Олимпий оюннары - 2004. Ол ынчан спортчу карьеразын доозар бодап алган. Тренер ажылын эеглээн. Россияннын дэюдога шилиндек командазыннын кол тренери.
## Спортчу туннелдери
*Чемпионка Азии по самбо (1992, 1995);
*Чемпионка России по самбо (1997, 2001);
*Серебряный (1990, 1992, 1994-1996, 2002) и бронзовый (1991) призёр чемпионатов России по самбо;
*Обладательница Кубка мира по самбо (1994, 1995);
*Чемпионат России по дзюдо 1992 года — ;
*Чемпионат России по дзюдо 1993 года — ;
*Чемпионат России по дзюдо 1994 года — ;
*Чемпионат России по дзюдо 1995 года — ;
*Чемпионат России по дзюдо 1996 года — ;
*Чемпионат России по дзюдо 1997 года — ;
*Чемпионат России по дзюдо 1998 года — ;
*Чемпионат России по дзюдо 1999 года — ;
*Чемпионат России по дзюдо 1999 года — ;
*Чемпионат России по дзюдо 2000 года — ;
*Чемпионат России по дзюдо 2001 года — ;
*Чемпионат России по дзюдо 2002 года — ;
## Ѳѳреникчилери.
*Балашова, Анна Викторовна;
*Оноприенко, Екатерина Андреевна.
## Шѳлүлгелер.
*Любовь Брулетова — олимпийская статистика на сайте Sports-Reference.com (англ.)
*Любовь Брулетова — профиль на сайте judoinside.com (англ.)
*Брулетова Любовь. Министерство физической культуры, спорта и туризма Пермского края. Дата обращения 1 ноября 2015. (недоступная ссылка)
*Брулетова Любовь Александровна. infosport.ru. Дата обращения 7 июля 2016

Аңгылал:Спорт мастери
Чёрч, Эллен

**Эллен Чёрч** (; сентябрь 22 1904 ч., Креско, Айова — август 22 1965 ч.) — бодап көөрге, бир дугаар стюардесса херээжен. 

## Намдары
Эмчи сестразы деп эртем чедип алгаш, Сан-Францискога эмнелгеге ажылдавышаан самолёт башкарылгазын дугайында хууда кичээлдер барып турган. 1929 чылда «Boeing Air Transit» (амгы үеде "United Airlines")  деп ужар чүүл компаниезинге ажылдаар күзелин илереткен. 

Ол компанияның удуртукчузу, немец ужар чүүл компаниези ышкаш, пассажирлер самолёдунга стюард деп чаа албан-дужаал киирер деп турган, оон ооң бодалы-биле кыс стюард бүдүмчелиг арга бооп болур деп түңнелге келген: самолёт иштинге аныяк кортпас уруглар турарга өске пассажирлер болгаш оларның чер кырында төргүл-төрелдери оожургап, девидевес боор деп бодаан. Эмчи сестразының арга-мергежили ужуп орар үеде ажыктыг болган, ынчан самолёттар дыка сирилээр, кижи кускузу кээр турган, ынчангаш пассажирлер бергедээр. 

Эллен Чёрч стюардессалап ажылдаар күзелдиг чеди кижиден тургустунган бөлүк чыып алыр турган, назыны 25 хардан көвүдевес, кили 52 кг аартавас ужурлуг, оларның ажыл төлевири шору турган ол үеде, 125 доллар бир айда. 

Каш ай белеткээш, стюардессалар самолётка ужуп эгелей бергеннер - бир дугаар ужудулгаже Чёрч боду май 15 1930 чылда унген, рейс Сан-Франциско—Шайенн турган. Стюардессалар тыптып кээрге шынап ла пассажирлер ужар болуушкуннар көвүдеп каан.

Ийи дугаар делегей дайыны үезинде Эллен Чёрч эмчи самолёдунга эмчи сестразы албан ажылы кылып турган, Соңгу чүк Африкадан болгаш Италиядан балыглатканнарны дажыглап үндүрүп турган, база санитарлыг поездиге Францияже. Ол дээш шаңнадып, медальдар алган. 

Кресконуң төрээн хоорайында аэродромну ооң ады-биле адаан.

## Литература

* 

## Шөлүглелдер

* Aviation innovators 
* Статья об Эллен Чёрч на Iowa Pathways
Аңгылал:Августтуң 22 мөчээн
Аңгылал:Сентябрьның 22 төрүттүнген
Аңгылал:Стюардесса
Аңгылал:Ийи дугаар делегей дайынының киржикчилери
Аңгылал:Самолёт
Аңгылал:Бир дугаар стюардесса
Уэст, Сара

**Сара Уэст** (; 1972 чылда төр.) — Великобританияның Королева аттыг флоттуң дайынчы албан-ажылдакчызы, лейтенант-коммандер, англий дайынчы флоттуң төөгүзүнде бир дугаар херээжен - дайынчы корабльдың командири. Дайынчы болгаш далай флодунче херээжен улусту албан-ажылынче бир дугаар 1990 чылда киирген-даа болза Сара Уэстиң мурнунда улуг эвес болгаш дайылдашпас корабльдер баштаар турган. 

## Намдары

Сара Уэст — Линкольншира унген. Математика өөренип турган Хартфордшир университединге. 1995 чылда "Британия" деп Королева аттыг дайынчы болгаш далай коледжинче дужаап кирип алгаш турган.

Албан-ажылды «Баттлэйкс», «Сэндаун» болгаш «Шеффилд» деп Королева аттыг флоттарның корабльдеринге эттирип турган, база Персидский заливке болуп турган операцияларның киржикчизи.

Билиин бедидип алган соонда 2003 чылда «Корнуэлл» деп фрегатче улуг офицер кылдыр томуйлатырган, база Атланта океанның чөөн чүк талазынга болуп турган даалгаларга киржип турган. 2004 чылда «Норфолк» деп фрегатка шак-ла ындыг албан-ажылын кылып турган.

2006 чылда амфибия бөлүктүң командири (Commander Amphibious Task Group) Сараны, суг адаанга дайынчы ажыл-чорудулга кылыр, специалист кылдыр томуйлаан. Ол-ла чылда Ливанга болуп турган дайын үезинде Британияның хамаатыларын маргыштыг черден чайладыр көжүрер операцияның координатору турган. 

2007 чылда Үргүлчу каттыжылга штабынга албан-ажылын эттирип турган.

Ол чүве соонда Ирака далай операциялырың хандырылгазынга киржип турган. Ол үеде эрге талазы-биле эртем степень алган. 

Улаштыр «Пензэнс», «Рэмси» болгаш «Пембрук» деп тральщиктерни командирлеп турган. 

Август 8  2011 чылда медээ келген: 2012 чылдың апрельден тура капитан-лейтенант Сара Уэст "Портлэнд" деп фрегаттың командири деп дуржулганы алган, «коммандер» деп дайынчы атты алган (ол дээрге 2 дугаар ранг капитаны).

Парлалгаларда чугаалап турары биле Сара Уэст ол дуржулгазын "удуртукчу, бодунга бүзүрелдиг, хей-ады бедик, шын бодалдарлыг болгаш өске улус-биле чугаалажып билири" дээш алган.

## База көөр
* Солвейг Крей

## Шөлүглелдер
* Статья на сайте Би-Би-Си.
* Статья Военный корабль под командованием женщины впервые за 500-летнюю историю флота на сайте газеты «Daily mail»
* Сообщение на сайте **Lenta.ru**
Аңгылал:Бир дугаар профессияда херээжен
Аңгылал:Дайынчы херээжен
Аңгылал:Великобритания
Аңгылал:1972 чылда төрүттүнген
Аңгылал:Гримсбиге төрүттүнген
Неййире Нейир

**Неййире Нейир** (шола ады, төрүттүнгенде ады *Мюнире Эюп*, өгленгенде ады *Мюнире Эюп Эртугрул* 1902 — 13 февраль 1943) — театрның болгаш кинонуң турк херээжен артизи. Бирги мусульман херээжен артистерниң бирээзи кылдыр санаттынып турар. Актер болгаш режиссёр Мухсин Эртугрулдуң өөнүң ишти.

## Намдары
1902 чылда Константинопольга төрүттүнген. Аңаа-ла уругларның педагогиктиг лицейин дооскаш, американ уругларга колледжке өөренип турган, ынчалза-даа ону доозуп шыдаваан. Колледжке өөренип турар үезинде театрлыг кружок барып турган.

1929 чылда актер болгаш режиссёр Мухсин Эртугрулдуң өөнүң ишти апарган.

1942 чылдың октябрьда хөрээнде улуг аарышкы бар болганы-биле эмчиге чеде берген. 1943 чылдың февраль 13-те чүрек аарыындан чок болган.  Зинджирликую хөөрде хөөржүттүнген.

## Профессионалдыг карьеразы
1923 чылда «Оттуг хөйлең / Огненная рубашка», деп Мухсин Эртугрулдуң кинозунга киришкен. Ол кино Халиде Адыварның романынга үндезилеттинген турган. Ол херээжен улустуң эргелери дээш тулчуп турган болгаш, ооң романын кино кылдыр кылырын, чүгле бир эвес кол херээжен рольду  мусульман турк кыс кижи күүседир болза, чөпшээрээр мен деп негелде киирген. Ол үеде мусульман херээженнер киноларга шажын аайы-биле киржип болбас турган. Чүгле христиан азы еврей уруглар ойнап турган.  Ынчангаш коль херээжен рольду режиссер Мухсин Эртугрулдуң эжиниң өөнүң ишти Бедия Муваххит ойнаар боглган, ийиги херээжен рольду күүседир кижи тыппайн, олар солунче чарлал киирген. Чарлалдан чүгле чаңгыс кижи күзелин илереткен, ол болза Мюнире Эюп болган, Неййире Нейир деп шола аттыг киржир мен деп ол чөпшээрелин берген. Бедия Муваххит-биле олар бир дугаар Турцияның мусульман артистер болган.

Дараазында чылда Неййире Нейир Эртугрулдун «Трагедия в Девичьей башне» деп кинозунга киришкен. Измирге кезек үеде театрга ажылдаан соонда 1924 чылда Стамбулга эглип келгеш, Эртугрулдуң театрынга ажылдай берген. Ооң соонда чылдарда Неййире Нейир шын адын ажыглап, ктноларга киржип турар апарган. Чогум колдуунда ол театрга шиилерге киржип чораан.

Эртугрулдуң 1930 чылда тургустунган «Darülbedayi», деп сеткүүлүнге чүүлдер бижип, соонда барып кол редакторлап ажылдаан. 1941 чылдан «Perde ve Sahne» («Занавес и сцена») деп сеткүүлге парлаттынып турган.

## Сактыышкын
Бахчелиэвлерде кудумчу адын ооң ады-биле адаан.

## Демдеглелдер

Аңгылал:Февральдың 13 мөчээн
Аңгылал:Январьның 13 мөчээн
Прохазка, Элеонора

**Мария Кристина Элеонора Прохазка** (; 11 март 1785),  — 5 октябрь 1813, Данненберг) — прусс шеригде бир дугаар эки турачы херээжен шеригжи, кавалерист, Герман чоннуң маадыры.

## Намдары
Бай эве спрусс гвардейжи сержантының уруу. Авазы чок болган соонда, ачазы ону чаш уругларга шериг приюдунче берипкен, аңаа ол соонда барып чалчалап ажалдай берген.

Бичии тургаш-ла, ол Наполеоннуң дарлалындан хосталыышкын чедип алыр дайынны улуг сонуургалдыг шинчилеп турган. 28 харлыында Август Ренц деп эр аттыг эки турачы  кылдыр Адольф фон Лютцовтуң француз шеригниң артындан халдап чоруп турган 1-ги егерь батальоннуң составынче кирип алган. 

## Маадырлыг чоруу
Эгезинде шериг оркестринге чедип келген, ооң соонда кавалерияже киирген. Прусс шеригниң сотавында Наполеоннуң жериинге удур эр кижи болуп дайылдыжап турган.

1813 чылдың сентябрьда Вестфалияга Гёрде чанынга дайынга дайынчы балыгланган эжин үндүр сөөртүп бар чыткаш, боду балыгланган. Фронтунуң эмчилери ону кыс кижи деп дораан тодарадып кааннар. Ынчангаш Данненбергте эмчиже ону чоргускан, аңаа балыгларындан 1813 чылдың октябрь 5-те чок болган.

Дидим болгаш маадырлыг чоруу дээш ону Постдамдан Жанна д’Арк деп адай берген. Чоорту Элеонора Прохазканың овур-хевири Наполеонга удур хосталыышкын дээш дайынның сүлдези апарып, Германияга чоннуң маадыры кылдыр хүндүледип чоруур апарган.

## Сактыышкын
Аңаа шүлүктер, калбак чогаалдар тураскааттынган.  Людвиг ван Бетховен аңаа тураскаадып аялга база бижип каан.

1865 чылда Данненбергте Ыдык Анна аттыг хөөрде ооң чевээнде тураскаал тургустунган. Потсдамда Элеонора Прохазканың чырык адынга тураскаал туткан, а ооң бажыңы музей апарган.

## Галерея

Файл:Die Gartenlaube (1863) b 597.jpg|Элеонора Прохазканың өлүмү деп чурук, 1863 чыл
Файл:Denkmal Eleonore Prohaska.jpg|Постдамда Элеонора Прохазканың тураскаалы


## Демдеглелдер

## Шөлүглер
* Eleonore-Prochaska-Denkmal

Аңгылал:Октябрьның 5 мөчээн
Аңгылал:Марттың 11 төрүттүнген
Ту, Лиллиан

**Лиллиан Ту** (, ; 1946 ч. төр., ) — бүгү делегейде алдаржаан автор болгаш геомантия феншуйнуң херек-кырында Малайзиядан мастеры. 180 ажыг феншуй дугайында номнар бижээн, оларны 30 ажыг аңгы дылдарда очулдуруп каан, тираж 6 млн. чедип турар. 1990 чылдарда Барыын чүк чурттарда феншуй нептередикчизи.

Тускай сөөк-улустуң кыдат-хуацяо, Малайзияның найысылалында Куала-Лумпуре хоорайда чурттап турар, ында нептерээн феншуй дугайында кичээлдер эттирип турар. Улуг тудуг мурнунда Лиллиан баштай экспертиза ажылдар кылыр. Тибет сарыг шажының Гелуг школаның салгакчызы, дыка үр Лама Сопа Ринпоче башкы-биле болгаш Махаяна чаңчылдар хевээр арттырары деп фонду-биле кады ажылдап турар.  

## Намдары
1976 чылда Лиллиан Ту Гарвардтың бизнес-школазын дооскаш, MBA деп деңнел алган, ол соонда корпоративтиг албан-ажылга депшээш, Малайзияның бир дугаар биржада даңзылаан компанияны баштаар херээжен апарган. 1982 чылда Лиллиан Ту Азияның бир дугаар банк (Гонг-Конг хоорайның Дао Хенг Банкызы) баштаар херээжени апарган. Улаштыр Гонг-Конгтуң бай кижизи Диксон Пун-биле картай ажылдап турган, ооң бөлүк компанияларын күүседикчи директору кылдыр. 

45 харлыг апаргаш хүнзедир ажылдаарын соскаткаш, өг-бүлези биле (чаңгыс уруун Дженнифер Туну деткип) хөй үе чарар апарган, база феншуй номнары бижип эгелээн.

Бестселлер номнар бижииринден өске, бодунуң эгелээн компаниязын «Мир Фэншуя» болгаш  интернет-садыг WOFS.com баштап турар. Бир чылда кирип турар акшазы  6 000 млн. ринггит ажып турар (ол дээрге 1,6 млрд доллар США бооп турар). Ооң уруу Дженнифер кол акционер бооптурар авзының компаниязында.

## Шөлуглелдер

* Lillian-Too.com — официальный сайт Лиллиан Ту
* «World of Feng Shui» — интернет-магазин Лиллиан Ту
* «Feng Shui World» — журнал компании «World of Feng Shui»

## Демделгелер

Аңгылал:Феншуй
Аңгылал:Сарыг шажын
Аңгылал:Малайзия
Аңгылал:Бестселлер автору
Аңгылал:Бир дугаар профессияда херээжен
Аңгылал:Интернет-садыг
Аңгылал:Махаяна чаңчылдар хевээр арттырар фонд
Нейтхотеп

**Нейтхотеп** (егип. nt-ḥtp — *«Нейт умиротворена»*) — Бурунгу Египеттиң I-ги салгалының консорт-кадыны (бистиң эрага чедир XXXI чүс чылдың төнчүзү); делегей төөгүзүнде бистиң үеге чедир кадагалаттынып арткан бир дугаар херээжен кижи. «Супруга того, кого любят Обе Богини» база «Могущественнейшая из женщин» деп аттарны эдилеп чораан.

Нейтхотептиң ады Египетте, Нагадада, чевеглерде Намер биле Хор-Ах деп фараоннарның аттарының чанында бижиттинген, ынчангаш кайызының өөнүң ишти чораанын тодарадыры берге. Төөгүде чаңчыл ёзугаар санап турары-биле Нейтхотеп Намер фараоннуң өөнүң ишти турган болгаш Хор-Ахтың авазы (азы ооң кадайы Бенерибтиң авазы). Хор-Ах Нейтхотепке өлген соонда дыка улуг чараш чевегни туткан. Ынчалза-даа өске шинчилекчилер Нейтхотепти Хор-Ахтың кадайы деп санап турарлар. Ол чугааның аайы-биле Нейтхотеп соңгу чүктен кадын турган. Ынчангаш Хор-Ах ийи күрүнени каттыштырары-биле өгленип алган.  Хор-Ах чок болган соонда Нейтхотеп кезек үе иштинде Египетти чагырып турган. Нейтхотептуң чевээ 21 аңгы камералардан тургустунган.

Нагадада чевегден өске, Нейтхотептиң ады Умм эль-Каабтан тывылган алебастрдан кылган вазада база Хор-Ахтың оглу Джерниң чевээнде ийи вазада, база ол ышкаш ол-ла чевегниң иштинче кирип турар черлерде чаан азыг дизинде бижикте киирттинген. 

## Демдегледер

## Шөлүглер

* Древний Египет и современность
* 
* Quelques Reines Importantes: Neith-Hotep
Найду, Сароджини

**Сароджини Найду** (13 февраль 1879 чыл, Хайдарабад — 2 март 1949 чыл, Лакхнау) — индии херээжен шүлүкчү, Индияның Англиядан хостаар ажылдың идепкейжи киржикчизи. Индияның национал конгрезиниң бирги херээжен президентизи база бир дугаар херээжен губернатор .

## Намдары
Сароджини Найду 1879 чылдың февраль 13-те Агоренат Чатопадайның өг-бүлезинге 8 ажы-төлдүң улуу кылдыр төрүттүнген. Найдунуң ачазы Эдинбург университединге доктора ат чедип алгаш,  Хайдарабадка чурттай берген, аңаа ол колледж тургузуп алгаш, ону удуртуп турган.

Ооң ачазы ону математик азы эртемден боорун күзеп чораан, ынчалза-даа Найду шүлүк чогаалынга сонуургалдыг болганы-биле англи дылда шүлүк бижип эгелээн (Найду урду, телугу, англи, бенгал база персид дылдарны билир турган). Он ийи харлыында ол алдарлыг апарып, Мадрас университединче кирип алган.

1895 чылда Найду Англияже өөредилгезин доозуп чорупкан. Аңаа ол Лондоннуң хаан колледжинге, ооң сонда Кембриджте Гиртон-колледжке өөренген.

Махатма Гандиниң кыйгызы-биле Сароджини хамааты удурланыышкынга идепкейлиг киржип, Индияны хостаар ажыл иштиң бир киржикчизи болган. Ол дээш хоругдадп шаг болган.

1925–1926 чылдарда Индий национал конгресстиң даргазы болуп турган.

Сароджини 150 ажыг лириктиг шүлүктерни бижээн, олары дараазында чыыштарже кирген: «Алдын эргин / Золотой порог» (The golden threshold, 1905 чыл), «Үениң кужу / Птица времени» (The bird of time, 1912 чыл), «Сыйылган чалгын / Сломанное крыло» (The broken wing, 1917 чыл). Соонда барып оларны чаңгыс «Хаан флейтазы / Царственная флейта» деп чыышка каттыштырган. Бодунуң шүлүктеринде Найду Индияның шүлүкчүткен чурумалдарын тургускан. Ооң шүлүктери инди дылче болгаш Европаның өске-даа дылдарынче очулдурттунган. Ору дылче ооң шүлүктерин Самуил Яковлевич Маршак очулдурган.

## Демдеглелдер

## Литература

* 
* 

## Шөлүглер

* 
Аңгылал:Алфавиттээн кижилер
Аңгылал:Февральдың 13 төрүттүнген